CELEX: 62012CN0453
Language: da
Date: 2012-10-09 00:00:00
Title: Sag C-453/12: Sag anlagt den 9. oktober 2012 — Europa-Kommissionen mod Rådet for Den Europæiske Union

8.12.2012   
            
            
               DA
            
            
               Den Europæiske Unions Tidende
            
            
               C 379/17
            
         Sag anlagt den 9. oktober 2012 — Europa-Kommissionen mod Rådet for Den Europæiske Union
   (Sag C-453/12)
   2012/C 379/29
   Processprog: fransk
   
      Parter
   
   
      Sagsøger: Europa-Kommissionen (ved J. Currall, D. Martin og J.-P. Keppenne, som befuldmægtigede)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Det fastslås, at Rådet ved ikke at vedtage Kommissionens forslag til Rådets forordning om tilpasning med virkning fra den 1. juli 2011 af satsen for bidraget til pensionsordningen for Den Europæiske Unions tjenestemænd og øvrige ansatte har undladt at opfylde sine forpligtelser i henhold til vedtægten for tjenestemænd og den pensionsordning med fiktive indbetalinger, der er fastsat heri.
            
         
               —
            
            
               Rådet for den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med dette søgsmål har Kommissionen gjort gældende, at Rådet har tilsidesat vedtægtens artikel 83 og 83a samt bestemmelserne i vedtægtens bilag XII ved at afvise at vedtage Kommissionens forslag til forordning, hvorved denne foreslog med virkning fra den 1. juli 2011 at tilpasse satsen for bidraget til pensionsordningen for Den Europæiske Unions tjenestemænd og øvrige ansatte, selvom det fremgår af disse artiklers bindende ordlyd, at den årlige tilpasning af denne sats sker ved en automatisk procedure, som ikke overlader Rådet nogen skønsmargin.
   Ifølge Kommissionen udgør Rådets afvisning af at vedtage Kommissionens forslag til forordning og dermed at nedsætte tjenestemændenes bidragssats ikke kun en tilsidesættelse af vedtægtens artikel 83, stk. 2, idet tjenestemændene afkræves et for højt bidrag, men ligeledes en tilsidesættelse af vedtægtens artikel 83a, stk. 1, idet balancen i pensionsordningen med fiktive indbetalinger, som sikrer tjenestemænd og øvrige ansattes pensioner, bringes i fare.
   Endelig har EU-lovgiver ifølge Kommissionen ved præcist i vedtægtens bilag XII at fastsætte metoden til beregning af bidragssatsen for tjenestemænd og øvrige ansatte ikke overladt Rådet nogen skønsmargin, og Rådet er forpligtet til at vedtage Kommissionens forslag inden for en rimelig frist.